Kell még a barokk? – A Capella Savaria megújult arculattal válaszol

A Capella Savaria, Magyarország legrégebbi, korhű hangszereken játszó kamarazenekara új mérföldkőhöz érkezett: elkészült vadonatúj weboldala, amely modern formában hozza közelebb a barokk zene időtlen értékeit, így megszólítva a mai kor emberét.

Talpon maradva a hullámzás közepette

Bár a 2000-es évek elején a klasszikus zenei koncertek látogatószáma stabil volt, de a klasszikus zene közönsége már akkor is szűkebb réteget képviselt a kulturális események teljes látogatottságához képest. A fellendülés időszakában számos kiváló kezdeményezés indult el Budapesten és a vidéki nagyvárosokban is, de a 2008-as gazdasági világválság hatása miatt a kulturális események látogatottsága tovább csökkent. A 2010-es évek közepétől újabb fellendülést érzékelhettek a zenészek, hiszen a crossover projektek, szabadtéri nagyszabású események és a fiataloknak szóló kakaókoncertek új színt vittek erre a területre is. 2020-ban azonban újabb csapás jött a COVID-19 által, amikor együttesek és művészek sorsa pecsételődött meg egyik napról a másikra. Voltak pillanatok, amikor úgy tűnt, innen már nincs kiút. Ugyanakkor 2022-től újabb reménysugár jelent meg, hiszen a tendencia megfordulni látszik, az online eseményektől ismét a személyes kapcsolódás felé tart a világ, ami a klasszikus zenészeknek jó hír, még akkor is, ha a gazdasági környezet továbbra sem lehet motorja a fellendülésnek.

Mindezek ellenére úgy tűnik, a barokk zenének továbbra is van létjogosultsága, újabb és újabb generációk szívébe lopja be magán Bach, Telemann, Rameau vagy Scarlatti.

Ebben a munkában jár élen a Capella Savaria Kamarazenekar, amely több mint négy évtizedes múltra tekint vissza, repertoárjában a barokk és klasszikus zene ritkaságai éppúgy megtalálhatók, mint közismert művek. Ugyanakkor a Capella Savaria felismerte, hogy a mai társadalmi és kulturális változások közepette új megközelítés szükséges ahhoz, hogy közönséget fiatalabb generációkkal frissítse.

Az új weboldal, amelyet a Kertesz Communications Consulting (KCC) csapatával közösen fejlesztettek, nemcsak vizuálisan emelkedik ki, hanem alapvető kommunikációs kérdésekre is választ ad. Az oldal célja, hogy érthetően és vonzóan mutassa be a barokk zene különlegességeit, hidat teremtve a klasszikus művészetek és a modern közönség között.

A Capella Savaria új megjelenése azt üzeni: a barokk zene nemcsak múltunk része, hanem jelenünk és jövőnk inspirációja is. A zenekar lenyűgöző repertoárja meghallgatható már a honlapon is.

Sajtókapcsolat:

* K. Tengeri Dalma
* Kertesz Communications Consulting Kft.
* +36 30 120 9922
* hello@kerteszcommunications.hu

Eredeti tartalom: Capella Savaria Kamarazenekar

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/18016/kell-meg-a-barokk-a-capella-savaria-megujult-arculattal-valaszol/